Ståle Gundrosen

Ståle Gundrosen (født 30. april 1968 i Fredrikstad, død 28. februar 2017) var en norsk fotballspiller som spilte for blant andre Fredrikstad FK og Hamarkameratene.

 Klubbkarriere 
Gundrosen debuterte for førstelaget til Fredrikstad FK som 17-åring i 1985, sesongen etter at klubben hadde rykket ned fra landets øverste divisjon. Han spilte tre kamper i årene 1985 til 1986, men slo igjennom for alvor i 1987-sesongen og etablerte seg fast på førstelaget. I 1989-sesongen spilte han fast og dannet et ungt stopperpar sammen med Tore Pedersen, som ved serieslutt ble solgt til IFK Göteborg. Gundrosen ble i Fredrikstad frem til sesongoppkjøringen i 1992, da han skrev kontrakt med Hamarkameratene. Han spilte totalt ni seriekamper i Tippeligaen 1992.Soccerdatabase.eu – Profil, Ståle Gundersen (Besøkt 8. februar 2015)

I 1994 returnerte Gundrosen til Fredrikstad, som da spilte på tredje nivå. Han spilte 20 seriekamper i sin første sesong, men klarte ikke å spille klubben opp igjen til andre nivå. Den påfølgende 1995-sesongen spilte han kun fem seriekamper før han valgte å forlate klubben til fordel for rivalen Sarpsborg FK. Gundrosen døde den 28. februar 2017 i en alder av 48 år.Fredrikstad Blad, 6. mars 2017

 Referanser 

 Eksterne lenker 
 Spillerprofil hos FFKsupporter.net
 Spillerprofil hos Fotball.no

 Kilder 


Kategori:Norske fotballspillere
Kategori:Fotballspillere for Fredrikstad FK
Kategori:Fotballspillere for HamKam
Kategori:Fotballspillere for Sarpsborg FK
Kategori:Personer fra Fredrikstad kommune